[pic] | KOMISIJA EVROPSKIH SKUPNOSTI |

Bruselj, 14.3.2008

COM(2008) 152 konč.

Predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi s prilagoditvijo večletnega finančnega okvira

Komisija predložila Parlamentu in Svetu v skladu z odstavkom 48 Medinstitucionalnega sporazuma z dne 17. maja 2006

OBRAZLOŽITVENI MEMORANDUM

V točkah 18 in 48 Medinstitucionalnega sporazuma z dne 17. maja 2006 je določeno, da Komisija dvema vejama proračunskega organa predloži predloge za prilagoditve finančnega okvira, ki se štejejo za potrebne z vidika izvajanja.

Ta postopek vključuje:

- prilagoditev skupne odobritve plačil, da se v skladu z zahtevami zagotovi urejeno povečevanje glede na pravice za prevzem obveznosti (točka 18);

- če so po januarju 2007 sprejeta nova pravila ali programi, ki urejajo strukturne sklade, Kohezijski sklad, Sklad za razvoj podeželja in Evropski sklad za ribištvo, se obe veji proračunskega organa zavezujeta, da bosta odobrili prenos dodelitev, ki niso porabljene v letu 2007, na naslednja leta, in sicer dodatno na ustrezne zgornje meje odhodkov (točka 48).

Ko bo Komisija na podlagi teh dveh vidikov ocenila izvajanje v letu 2007, bo proračunskemu organu predložila naslednji predlog za prilagoditev finančnega okvira na podlagi točke 48. Trenutni predlog se zaradi upoštevanja izvajanja uporablja za zgornje meje odhodkov v tekočih cenah.

Poleg tega točka 16 Medinstitucionalnega sporazuma navaja, da Komisija vsako leto pred začetkom proračunskega postopka za leto n+1 opravi tehnično prilagoditev finančnega okvira v skladu z gibanji bruto nacionalnega dohodka (BND) EU in cen, dve veji proračunskega organa pa obvesti o rezultatih. Kar zadeva cene, so zgornje meje odhodkov v tekočih cenah določene na podlagi fiksnega 2-odstotnega deflatorja, predvidenega v točki 16 Medinstitucionalnega sporazuma. Kar zadeva gibanja BND, trenutni predlog vključuje najnovejše razpoložljive gospodarske napovedi.

1. PRILAGODITEV STRUKTURNIH SKLADOV, KOHEZIJSKEGA SKLADA, SKLADA ZA RAZVOJ PODEžELJA IN EVROPSKEGA SKLADA ZA RIBIšTVO GLEDE NA OKOLIščINE NJIHOVEGA IZVAJANJA (TOčKA 48)

V skladu s točko 48 Medinstitucionalnega sporazuma v primeru, če so po 1. januarju 2007 sprejeta nova pravila ali programi, ki urejajo strukturne sklade, Kohezijski sklad, Sklad za razvoj podeželja in Evropski sklad za ribištvo, se obe veji proračunskega organa zavezujeta, da bosta na predlog Komisije odobrili prerazporeditev dodelitev, ki niso porabljene v letu 2007, na naslednja leta, in sicer dodatno na ustrezne zgornje meje odhodkov.

1.1. Področje uporabe točke 48 Medinstitucionalnega sporazuma

V skladu z Medinstitucionalnim sporazumom velja načelo, da je prerazporeditev omejena na neporabljene dodelitve za prvo leto finančnega okvira.

Prerazporeditev se uporablja za programe, ki se financirajo iz strukturnih skladov (Evropskega sklada za regionalni razvoj in Evropskega socialnega sklada) ter Kohezijskega sklada, Evropskega kmetijskega sklada za razvoj podeželja in Evropskega sklada za ribištvo. Uporablja se tudi za prispevek Evropskega sklada za regionalni razvoj k čezmejnim programom in programom skupnega morskega bazena v okviru evropskega sosedskega in partnerskega instrumenta (ENPI) in k čezmejnim programom Predpristopnega instrumenta (IPA). Slednji ostaja v pristojnosti strukturnih skladov, države članice pa imajo vključene zneske ponovno na voljo v primeru zamud pri predložitvi zadevnih programov[1].

1.2. Predlagana prerazporeditev odobritev za prevzem obveznosti iz leta 2007 na naslednja leta (tabela 1).

Odobritve za prevzem obveznosti v skupni višini 2 034 milijonov EUR so v letu 2007 zastarale, tj. v letu 2007 niso bile porabljene niti prenesene v leto 2008. Ta znesek ustreza sredstvom iz leta 2007, povezanim s 45 operativnimi programi, ki jih ni bilo mogoče sprejeti v letu 2007, predvsem zaradi zamud pri predložitvi Komisiji. Tabela kaže razdelitev po skladih, ki se nanaša na programe, začete z zamudo.

[pic]

Jasno je, da so bile zamude pri začetnem načrtovanju za obdobje 2007–2013 znatno zmanjšane v primerjavi z obdobjem 2000–2006. Na podlagi spodnje primerjalne tabele je razvidno, da se je znesek, ki ga je treba reprogramirati za naslednja leta, zmanjšal z 20 % na 3 %.

[pic][pic] [pic]

72 % zahtevanega reprogramiranja je posledica zamud pri programih razvoja podeželja. Več vidikov načrtovanja razvoja podeželja je obremenilo njihov postopek odobritve v primerjavi s postopki pri kohezijskih programih. Prvič, načrtovanje razvoja podeželja se mora začeti na ravni ukrepov za razvoj podeželja, pri čemer se zahtevajo podrobne informacije, na primer glede okoljskih vidikov. Drugič, vsak program se pred predložitvijo v odobritev Komisiji najprej predloži v odobritev Odboru za razvoj podeželja. Tretjič, znatno število programov je bilo Komisiji predloženo šele v drugi polovici leta 2007, na kar bi do določenega obsega lahko vplivala nezanesljivost izida pogajanj o prostovoljni modulaciji v prvi polovici leta 2007. Nenazadnje lahko drugi dejavniki (kot so nacionalne institucionalne omejitve in pomanjkanje preteklih izkušenj pri načrtovanju) tudi prispevajo k pozni predložitvi osnutkov programov in/ali zamudam pri pojasnilih, ki jih je zahtevala Komisija.

Do zamud pri načrtovanju ESRR je prišlo zlasti zaradi pozne predložitve zadevnih programov. V nekaterih primerih je njihova vsebina zahtevala dodatna pogajanja, da bi se izboljšala usklajenost s cilji Skupnosti. Pogajanja o štirih zamujenih programih IPA napredujejo počasi, saj so pogajanja, v katera je vključeno več držav, nekatere med njimi so tretje države, neizogibno bolj zapletena. Podobne težave imajo programi evropskega sosedskega in partnerskega instrumenta (ENPI), od katerih je bil predložen in sprejet leta 2007 le program za Baltiško morje.

Veliko programov ESR je bilo predloženih tudi precej pozno (npr. decembra 2007), kar onemogoča sprejetje programov za leto 2007.

Tabela 1a v Prilogi omogoča popolni pregled neporabljenih sredstev v letu 2007, razčlenjenih po ciljih in skladih. Znesek neporabljenih odobritev je znašal 3 525 milijonov EUR. Med temi je bilo 1 491 milijonov EUR prenesenih v leto 2008 glede na to, da so bile predhodne faze v postopku za prevzem obveznosti končane do konca leta 2007. Tako je ostalo 2 034 milijonov EUR, za katere se zdaj predlaga prerazporeditev na poznejša leta programskega obdobja v skladu s točko 48 Medinstitucionalnega sporazuma.

Naslednja tabela prikazuje predlagano reprogramiranje, predlagano za razdelek 1B in razdelek 2[2].

[pic]

Na začetku programskega obdobja je nakopičenih nekoliko več sredstev, vendar so zneski majhni glede na obseg letnih sredstev.

Poleg tega so v tabeli 1b navedeni podrobni podatki po skladih in uporaba razčlenitve po letih predlagane prerazporeditve.

1.3. Učinek predlaganih prerazporeditev na raven ustreznih odobritev plačil

Reprogramiranje iz razdelka 1B nima znatnega vpliva na pričakovani profil plačil v celotnem obdobju. Kar zadeva programe razvoja podeželja (razdelek 2), se pričakovana plačila za leto 2008 pri reprogramiranju povečajo za 1 014 milijonov EUR, in sicer za znesek, ki je bil prvotno predviden za leto 2007. Vpliv na leta med 2009 in 2013 bo le zanemarljiv.

Ob upoštevanju dejstva, da je v proračunu za leto 2008 še dovolj varnostne rezerve do zgornje meje finančnega okvira, Komisija meni, da ni potrebno predlagati prilagoditve zgornjih mej za odobritve plačil za leto 2008 zaradi predlaganega reprogramiranja iz točke 48 Medinstitucionalnega sporazuma.

2. OHRANJANJE UREJENEGA POVEčEVANJA MED ODOBRITVAMI PLAčIL IN ODOBRITVAMI ZA PREVZEM OBVEZNOSTI (TOčKA 18)

Eden od namenov finančnega okvira je zagotoviti urejeno povečevanje med obveznostmi in plačili. To razmerje je bilo določeno za obdobje trajanja finančnega okvira na podlagi števila predpostavk, ki so bile maja 2005 sporočene obema vejama proračunskega organa. Letna zgornja meja za odobritve plačil v finančnem okviru 2007–2013 je temeljila na tej metodologiji. Komisija mora te predpostavke ponovno proučiti v letu 2010 v skladu s pogoji iz točke 19 Medinstitucionalnega sporazuma.

Točka 18 Medinstitucionalnega sporazuma Komisijo zavezuje, da pregleda skupno zgornjo mejo za odobritve plačil, ki je bila določena pri oblikovanju finančnega okvira, ob upoštevanju izvrševanja proračuna za leto 2007 in proračuna za leto 2008 ter poskrbi za potrebne prilagoditve.

Profil skupne odobritve plačil kaže na največjo vrednost v letu 2008, kateri sledi padec v letu 2009. Največja vrednost v letu 2008 je bila dosežena predvsem zaradi predvidenega povečanja števila plačil, povezanega s prekrivanjem med zadnjo fazo programskega obdobja 2000–2006 in začetno fazo obdobja 2007–2013 za strukturne ukrepe. Za leto 2009 se pričakuje, da se bo število plačil zaradi postopnega opuščanja povračil v okviru programov v obdobju 2000–2006 znatno zmanjšalo in več kot izravnalo povečanje povračil, povezanih s postopnim opuščanjem v okviru programov v obdobju 2007–2013.

Trenutna ocena potreb po odobritvah plačil ne kaže na potrebo po prilagoditvi obstoječe zgornje meje plačil za leto 2009. V skladu z najnovejšimi ocenami za strukturne ukrepe, ki so jih pripravile službe za regionalno politiko, so pogoji za plačilo v celoti združljivi z obstoječo zgornjo mejo plačil. Komisija zato ne vidi nobene potrebe po trenutni predložitvi predloga za prilagoditev zgornje meje za odobritve plačil za leto 2009. Seveda bo še naprej natančno spremljala razvoj dogodkov.

Komisija bo za strukturne ukrepe in za vse druge razdelke v skladu z dejanskimi potrebami, načeli proračunske discipline in potrebo po ohranitvi zadostne razlike za nepredvidene dogodke izboljšala svoje ocene plačil v predhodnem predlogu proračuna za leto 2009.

Tabela 1: izvajanje strukturnih skladov v letu 2007 – prerazporeditev neporabljenih dodelitev

[pic]

[pic]

3. TEHNIčNA PRILAGODITEV FINANčNEGA OKVIRA ZA LETO 2009 V SKLADU Z GIBANJI BND (TOčKA 16)

Tabela 2 prikazuje finančni okvir za EU-27 ob upoštevanju izvajanja in po prilagoditvi za leto 2009 (tj. v tekočih cenah in izraženo v odstotkih BND z uporabo najnovejših razpoložljivih gospodarskih napovedi).

3.1. Skupna vrednost BND

V skladu z najnovejšimi razpoložljivimi napovedmi je BND za leto 2009 določen na 13 129 milijarde EUR v tekočih cenah za EU-27 (ter na 12 547 milijarde EUR za leto 2008 in 11 975 milijarde EUR za leto 2007).

Za naslednja leta (2010–2013) je bil BND za EU-27 izračunan na podlagi notranjih projekcij Komisije za realno povprečno letno stopnjo rasti. Te projekcije so okvirne in bodo letno posodobljene na podlagi najnovejših razpoložljivih gospodarskih napovedi.

3.2. Glavni rezultati tehnične prilagoditve finančnega okvira za leto 2009

Skupna zgornja meja za odobritve za prevzem obveznosti za leto 2009 ob upoštevanju izvrševanja (tj. 136 211 milijonov EUR) ustreza 1,04 % BND.

Ustrezna splošna zgornja meja odobritev plačil (tj. 123 858 milijonov EUR) ustreza 0,94 % BND. Na podlagi najnovejših gospodarskih napovedi ostane do 1,24-odstotne zgornje meje lastnih sredstev razlika v višini 38 941 milijonov EUR (tj. 0,30 % BND za EU-27).

3.3. Drugi elementi, povezani s tehnično prilagoditvijo

Razdelek 5 (Uprava)

V primeru razdelka 5 opomba k finančnemu okviru navaja, da je treba številke za pokojnine, ki so vključene v zgornjo mejo tega razdelka, za obdobje 2007–2013 izračunati brez prispevkov zaposlenih za pokojninsko shemo in lahko znašajo največ 500 milijonov EUR (v stalnih cenah iz leta 2004). To določbo je treba razlagati kot uvedbo dvojne omejitve na zneske, odbite od odhodkov za pokojnine pri uporabi zgornje meje razdelka:

- ta znesek ne sme presegati prispevkov, ki so dejansko vneseni kot proračunski prihodki v katerem koli letu;

- najvišji seštevek odbitkov za obdobje 2007–2013 ne sme presegati 500 milijonov EUR v stalnih cenah iz leta 2004.

Ponavljajoči se upravni odhodki narekujejo letno sprejemanje najnižje omejitve, da bi se izognili uporabi razlike na začetku obdobja, ki pozneje ne bi bila več v celoti razpoložljiva. Za leto 2009 je znesek, ki ga je treba odbiti, v višini 78,0 milijona EUR v tekočih cenah.

Odhodki zunaj finančnega okvira za obdobje 2007–2013

Številni instrumenti so na voljo zunaj zgornjih mej odhodkov, dogovorjenih v finančnem okviru za obdobje 2007–2013. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter v določenem obsegu omogočiti nekaj prilagodljivosti nad dogovorjenimi zgornjimi mejami odhodkov:

- rezerva za nujno pomoč , ki se lahko uporabi največ do zneska v višini 221,0 milijona EUR na leto v stalnih cenah iz leta 2004 oziroma 244,0 milijona EUR v letu 2009 v tekočih cenah;

- Solidarnostni sklad EU , katerega najvišji letni znesek v tekočih cenah znaša 1 milijardo EUR;

- instrument prilagodljivosti z najvišjim letnim zneskom v tekočih cenah v višini 200 milijonov EUR poleg deleža neporabljenih letnih zneskov za leti 2007 in 2008, ki se lahko prenesejo v leto 2009.

Poleg tega bo mogoče uporabiti Evropski sklad za prilagajanje globalizaciji (ESPG) do največ 500 milijonov EUR na leto v tekočih cenah s črpanjem iz neporabljenih sredstev v okviru katere koli razlike do skupne zgornje meje za odobritve za prevzem obveznosti iz prejšnjega leta in/ali iz zapadlih obveznosti iz prejšnjih dveh let (razen tistih, povezanih z razdelkom 1b). Za leto 2009 so izpolnjeni pogoji za vpis rezervacije v višini 500 milijonov EUR v proračun.

Postopki zunaj proračuna in lastnih sredstev

Četrti pododstavek točke 11 Medinstitucionalnega sporazuma navaja, da se informacije o ukrepih, ki niso vključeni v splošni proračun, in o predvidenem razvoju različnih kategorij lastnih sredstev, okvirno prikažejo v tabelah in se vsako leto posodobijo ob tehnični prilagoditvi finančnega okvira.

Te informacije, dopolnjene v skladu z najnovejšimi razpoložljivimi ocenami, so navedene v tabeli 3. Zajemajo Evropski razvojni sklad (ERS) in strukturo lastnih sredstev.

TABELA 2: FINANČNI OKVIR 2007–2013 v tekočih cenah

[pic]

TABELA 3: OKVIRNI PROGRAM ODHODKOV, KI NISO VPISANI V SPLOŠNI PRORAČUN, IN PREDVIDENI RAZVOJ RAZLIČNIH LASTNIH SREDSTEV

[pic]

Predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi s prilagoditvijo večletnega finančnega okvira

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma med Evropskim Parlamentom, Svetom in Komisijo z dne 17. maja 2006 o proračunski disciplini in dobrem finančnem poslovodenju[3] ter zlasti točke 48 Sporazuma,

ob upoštevanju predloga Komisije,[4]

ob upoštevanju naslednjega:

(1) Zaradi zamud pri sprejemanju določenih operativnih programov v razdelkih 1b in 2 v letu 2007 ni bilo mogoče prevzeti obveznosti za 2 034 milijonov EUR v tekočih cenah proračunskih sredstev, predvidenih za strukturne sklade, Kohezijski sklad, Sklad za razvoj podeželja in Evropski sklad za ribištvo, niti jih prenesti v leto 2008. V skladu s točko 48 Medinstitucionalnega sporazuma je treba ta znesek prenesti na naslednja proračunska leta s povišanjem ustreznih zgornjih mej odhodkov za odobritve za prevzem obveznosti.

(2) Prilogo I k Medinstitucionalnemu sporazumu o proračunski disciplini in dobrem finančnem poslovodenju je zato treba ustrezno spremeniti[5] –

SKLENILA:

Edini člen

Priloga I k Medinstitucionalnemu sporazumu o proračunski disciplini in dobrem finančnem poslovodenju se nadomesti s Prilogo k temu sklepu.

V Bruslju,

Za Evropski parlament Za Svet

Predsednik Predsednik

FINANČNI OKVIR ZA OBDOBJE 2007–2013

[pic]

[1] V skladu s členom 21(5) Uredbe Sveta št. 1083/2006 z dne 11. julija 2006.

[2] Zneski v tej tabeli so navedeni v eurih, ker je načrtovanje v okviru razdelka 1b, Sklad za razvoj podeželja in Evropski sklad za ribištvo, pripravljeno v eurih. Vendar je prilagoditev letnih zgornjih mej finančnega okvira pripravljena v milijonih eurov, pri čemer so zneski zaokroženi.

[3] UL C 139, 14.6.2006, str. 1, kakor je bilo spremenjeno s Sklepom 2008/29/ES Evropskega parlamenta in Sveta z dne 18. decembra 2007 o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju v zvezi z večletnim finančnim okvirom, UL L 6, 10.1.2008, str.7.

[4] UL COM xxx, xx.xx.2008.

[5] Za ta namen je treba številke v tekočih cenah preračunati v cene iz leta 2004.